Anatolia

Anatolia, etiam cognoscite como Asia Minor, es un grande peninsula in le Asia Occidental e es le extension le plus occidental del Asia continental. Le massa terre de Anatolia constitue le major parte del territorio del Turquia contemporanee. Geographicamente, le region anatolic es limitate per le Mar Nigre al nord, le Montes Armenie al est, le Mar Mediterranee al sud, le Mar Egee al west, e in le nordwest le Mar de Marmara inter le strictos de Bosporo al est e le Dardanellos al west, connectente le Mar Nigre con le Mar Egee.

Le frontiera oriental de Anatolia es un linea inter le Golfo de Alexandretta e le Mar Negro, limitate per le Montes Armenie al est e Mesopotamia al sud-est, ergo Anatolia comprise approximativemente le duo tertios occidental del territorio asiatic del Turquia. Anatolia es a vices synonyme de Turquia Asiatic, includente ergo le parte occidental del Montes Armeni e le Mesopotamia septentrional e face que su frontiera oriental e sud es coincidente con le frontiera del Turquia.
 Linguas 
Le populos antique de Anatolia parlava le linguas anatolic extincte del familia de linguas indoeuropean, que era largemente reimplaciate per le lingua greco durante le Antiquitate Classic e durante le periodos hellenistic, roman, e byzantine. Le linguas anatolic principal includeva Hittito, Luwian, e Lydian, durante que altere, mal attestate linguas local includeva Phrygian e Mysian. Le linguas hurro-urartian era parlate in le regno sud-oriental de Mitanni, durante que le linguage galatian, un lingua celtic, era parlate in Galatia, Anatolia central. Le turcification de Anatolia comenciava sub le dominio del Imperio Seljuk in le fin del seculo 11, continuava sub le Imperio Ottomane inter le fin del seculo 13 e le initio del seculo 20, e continua hodie sub le Republica del Turquia. Tamen, diverse linguas non-turchic continua a esser parlate per minoritates in Anatolia hodie, includente le kurdo, neo-aramaico, armenio, linguas nord-caucasian, laz, georgian, e greco. Altere populos antique in le region includeva le galatianos, hurrians, assyrianos, hattianos, cimmerianos, e anque le grecs ionian, doricos, e eolic.
Categoria:Asia